# Angela Lansbury

### Wikipedia

Angela Brigid Lansbury (s. 16. lokakuuta 1925, Lontoo) on brittiläisamerikkalainen näyttelijä. Hänen äitinsä oli pohjoisirlantilainen näyttelijä Moyna MacGill ja isänisänsä maineikas brittiläisen työväenpuolueen poliitikko George Lansbury. Perhe muutti Yhdysvaltoihin toisen maailmansodan alkaessa ja heistä tuli Yhdysvaltain kansalaisia 1951. Angela Lansburyn tunnetuimmaksi roolihahmoksi on muodostunut salapoliisikirjailija Jessica Fletcher tv-sarjassa Murhasta tuli totta.

## [muokkaa] Ura

Lansburyn elokuvadebyytti oli vuonna 1944 Ingrid Bergmanin ja Charles Boyerin kanssa elokuvassa Kaasuvalo. Kyseisestä elokuvasta hän sai ensimmäinen Oscar-ehdokkuutensa. Toinen Oscar-ehdokkuus tuli seuraavana vuonna elokuvasta Dorian Gray (1945). Lansbury on sen jälkeen nauttinut pitkästä ja antoisasta uransa niin teatterissa, elokuvissa kuin tv:ssäkin. Hänen menestyneeseen elokuvauraansa kuuluvat mm. Samson ja Delilah (1949) ja Disneyn Hokkuspokkus taikaluudalla (1971).

Lansburyn suoritus elokuvassa The Manchurian Candidate (1962) pahana manipuloivana äitinä toi hänelle runsaasti kunniaa ja kolmannen Oscar-ehdokkuuden. Elokuvassa Lansburyn poikaa näytteli Laurence Harvey, joka oli häntä vain kolme vuotta nuorempi. Lansbury on maininnut elokuvan suosikikseen monista elokuvarooleistaan ja siitä tuli hänelle jo toinen Golden Globe-palkinto.

Vuonna 1964 Lansbury esitti taas äitiä komediassa The World of Henry Orient, vastanäyttelijöinään Peter Sellers ja erittäin nuori Tom Bosley, joka näytteli hänen aviomiestään. Myöhemmin hän näytteli Neiti Marplea Agatha Christien romaaniin perustuvassa elokuvassa Tuijottava katse (1980). Lansbury on tehnyt myös dubbauksia useisiin animaatioihin kuten The Last Unicorn (1984), ja vuonna 1991 hän sai paljon huomiota Rouva Kannun äänenä Disneyn animaation Kaunotar ja Hirviö englanninkielisessä versiossa. Hän oli myös keisarinnan äänenä suositussa animaatioelokuvassa Anastacia vuonna 1997.

Broadwaylla Lansbury sai loistavat arvostelut kylläkin vain lyhyesti eläneestä näytelmästä, Stephen Sondheimin musikaalista Anyone Can Whistle. Tämä oli Angela Lansburyn ensimmäinen musikaali. Sen jälkeen hän oli vuonna 1966 Jerry Hermannin Mame, josta tuli hänen ensimmäinen Tony-palkintonsa naispääosasta musikaalista. Hän sai myös Tony-palkinnon näytelmistä Dear World (1969), Gypsy (1974) ja Sweeney Todd (1979). Hän on ollut neljä kertaa ehdolla Tony-palkinnon saajaksi ja voittanut joka kerran. Toisin epäonnekkaammassa Oscareissa, josta ei ole tullut pystiä kertaakaan, vaikka ehdokkuuksia on ollut kolme kertaa.

Parhaiten hänet tunnetaan kuitenkin Jessica Fletcherin roolista pitkään jatkuneesta tv-sarjasta Murhasta tuli totta (1984-1996), josta tuli suuri menestys ympäri maapallon. Se on jäänyt erääksi tv-historian pisimpään jatkuneista salapoliisisarjoista. Murhasta tuli totta teki Lansburysta erään maailman parhaiten tienaavista näyttelijöistä. Hän voitti Jessica Fletcherin roolista Golden Globe-palkinnon neljä kertaa, mutta Emmy-palkintoa ei kertaakaan vaikka oli peräti 12 kertaa ehdolla.

1990-alussa Ison-Britannian hallitus palkitsi Angela Lansburyn arvonimellä CBE. Disney nimesi hänet Disney-legendaksi vuonna 1995. Hän sai Screen Actors Guild elämäntyöpalkinnon vuonna 1997 ja Kennedy Center Honors palkinnon 2000.

## [muokkaa] Perhe-elämä

Lansbury oli lyhyesti naimisissa vuosina 1945-46 amerikkalaisen näyttelijän Richard Cromwellin kanssa, kun hän oli 19-vuotias ja Cromwell oli 35-vuotias. Vuonna 1948 Lansbury meni uudestaan naimisiin irlantilaisen näyttelijän ja businessmiehen Peter Shaw'n kanssa, joka oli entinen poikaystävä paljon vanhemmalle näyttelijättärelle Joan Crawfordille. Shaw'lla on ollut iso vaikutus Lansburyn uraan. Kun Shaw kuoli vuonna 2003, oli Lansbury saanut nauttia yhdestä showmaailman pisimmästä avioliitosta.

Lansburylla on kaksi lasta ja lisäksi hän on yhdelle lapselle äitipuoli. Hän on myös moninkertainen isoäiti. Lansburyn poika Antony oli tuottaja/ohjaaja tv-sarjassa Murhasta tuli totta.

Lansbury elää nykyisin Corkissa, Irlannissa.

## [muokkaa] Elokuvat

- Kaasuvalo (Gaslight, 1944)
- Yli esteiden (National Velvet, 1944)
- Dorian Grayn muotokuva (The Picture of Dorian Gray, 1945)
- Juna kulkee länteen (The Harvey Girls, 1946)
- The Hoodlum Saint (1946)
- Kunnes pilvet väistyvät (Till the Clouds Roll By, 1946)
- Bel Amin rakkausseikkailut (The Private Affairs of Bel Ami, 1947)
- Talven henkäys (If Winter Comes, 1947)
- Ratkaisun edessä (State of the Union, 1948)
- Kolme muskettisoturia (The Three Musketeers, 1948)
- Laitakaupungin kukka (Tenth Avenue Angel, 1948)
- The Red Danube (1949)
- Simson ja Delila (Samson and Delilah, 1949)
- Kind Lady (1951)
- Kapina merellä (Mutiny, 1952)
- Kuollut mies murhataan (Remains to Be Seen, 1953)
- A Life at Stake (1954)
- Purppuranaamio (The Purple Mask, 1955)
- Ase on puhunut (A Lawless Street, 1955)
- Hovinarri (The Court Jester, 1956)
- Rikos saa palkkansa (Please Murder Me, 1956)
- Pitkä kuuma kesä (The Long, Hot Summer, 1958)
- Äiti tietää rakkaudesta (The Reluctant Debutante, 1958)
- Seitsemännentoista nuken kesä (Summer of the Seventeenth Doll, 1959)
- Pimeät portaat (The Dark at the Top of the Stairs, 1960)
- Skandaaliprinsessa (A Breath of Scandal, 1960)
- Sininen Havaiji (Blue Hawaii, 1961)
- Neljä ratsastajaa (Four Horseman of the Apocalypse, 1962) (ääniroolissa)
- Kaikki pettää (All Fall Down, 1962)
- Mantshurian kandidaatti (The Manchurian Candidate, 1962)
- Varjoisat päivät (In the Cool of the Day, 1963)
- Tyttöjen Henry (The World of Henry Orient, 1964)
- Rakkaus mielessään (Dear Heart, 1964)
- Mies Nasaretista (The Greatest Story Ever Told, 1965)
- Moll Flandersin lemmenseikkailut (The Amorous Adventures of Moll Flanders, 1965)
- Harlow - seksityttö (Harlow, 1965)
- Nainen ilman kasvoja (Mister Buddwing, 1966)
- Something for Everyone (1970)
- Hokkuspokkus taikaluudalla (Bedknobs and Broomsticks, 1971)
- Kuolema niilillä (Death on the Nile, 1978)
- The Lady Vanishes (1979)
- Tuijottava katse (The Mirror Crack'd, 1980)
- The Last Unicorn (1982) (ääniroolissa)
- The Pirates of Penzance (1983)
- The Company of Wolves (1984)
- Ingrid (1985) (dokumentti)
- Kaunotar ja Hirviö (Beauty and the Beast, 1991) (ääniroolissa)
- Anastasia (Anastasia, 1997) (ääniroolissa)
- Fantasia 2000 (1999) (juontajana)
- The Unexpected Mrs. Pollifax (TV-elokuva, 1999)
- About Schmidt (About Schmidt, 2002) (Cameo-rooli)
- Nanny McPhee - satumainen lastenvahti (Nanny McPhee, 2005)

## [muokkaa] Broadwaylla

- Hotel Paradiso (huhtikuu - heinäkuu 1957)
- A Taste of Honey (lokakuu 1960 - syyskuu 1961)
- Anyone Can Whistle (huhtikuu 1964)
- Mame (toukokuu 1966 - tammikuu 1970)
- Dear World (helmikuu - toukokuu 1969)
- Gypsy (syyskuu 1974 - tammikuu 1975)
- The King and I (toukokuu 1977 - joulukuu 1978)
- Sweeney Todd (maaliskuu 1979 - kesäkuu 1980)
- A Little Family Business (joulukuu 1982)
- Mame (heinäkuu - elokuu 1983)
- Short Talks on the Universe (marraskuu 2002)

## [muokkaa] Palkinnot

### [muokkaa] Oscar-palkintoehdokkuudet

- Paras naissivuosa (Kaasuvalo, 1945)
- Paras naissivuosa (The Picture of Dorian Gray, 1946)
- Paras naissivuosa (The Manchurian Candidate, 1963)

### [muokkaa] BAFTA-palkinnot

Voitti

- Britannia Award (Elämäntyöpalkinto, 2003)

Ehdokkuudet

- Best Supporting Actress (Kuolema niilillä, 1978)

### [muokkaa] Tony-palkinnot

Voitti

- Best Actress (Mame, 1966)
- Best Actress (Dear World, 1969)
- Best Actress (Gypsy, 1975)
- Best Actress (Sweeney Todd, 1979)

### [muokkaa] Emmy-palkinnot

Ehdokkuudet

- Outstanding Guest Actress in a Drama Series (for playing Eleanor Duvall in "Law & Order: Trial by Jury", 2005)
- Outstanding Supporting Actress in a Miniseries or Movie (The Blackwater Lightship, 2004)
- Paras naispääosa-Draama-sarjat (Murhasta tuli totta, 1996)
- Paras naispääosa-Draama-sarjat (Murhasta tuli totta, 1995)
- Paras naispääosa-Draama-sarjat (Murhasta tuli totta, 1994)
- Paras naispääosa-Draama-sarjat (Murhasta tuli totta, 1993)
- Paras naispääosa-Draama-sarjat (Murhasta tuli totta, 1992)
- Paras naispääosa-Draama-sarjat (Murhasta tuli totta, 1991)
- Outstanding Individual Performance in a Variety or Music Program ("The 43rd Annual Tony Awards", 1990)
- Paras naispääosa-Draama-sarjat (Murhasta tuli totta, 1990)
- Paras naispääosa-Draama-sarjat (Murhasta tuli totta, 1989)
- Paras naispääosa-Draama-sarjat (Murhasta tuli totta, 1988)
- Outstanding Individual Performance in a Variety or Music Program ("The 41st Annual Tony Awards", 1987)
- Paras naispääosa-Draama-sarjat (Murhasta tuli totta, 1987)
- Paras naispääosa-Draama-sarjat (Murhasta tuli totta, 1986)
- Outstanding Individual Performance in a Variety or Music Program (Sweeney Todd, 1985)
- Paras naispääosa-Draama-sarjat (Murhasta tuli totta, 1985)
- Outstanding Lead Actress in a Miniseries or Movie (Little Gloria... Happy at Last, 1983)

### [muokkaa] Golden Globe-palkinnot

Voitti

- Paras naispööosa tv-sarjasta-Draama (Murhasta tuli totta, 1992)
- Paras naispööosa tv-sarjasta-Draama (Murhasta tuli totta, 1990)
- Paras naispööosa tv-sarjasta-Draama (Murhasta tuli totta 1987)
- Paras naispööosa tv-sarjasta-Draama (Murhasta tuli totta, 1985)
- Paras naissivuosa (The Manchurian Candidate, 1963)
- Paras naissivuosa (The Picture of Dorian Gray, 1946)

Ehdokkuudet

- Paras naispööosa tv-sarjasta-Draama (Murhasta tuli totta, 1995)
- Paras naispööosa tv-sarjasta-Draama (Murhasta tuli totta, 1993)
- Paras naispööosa tv-sarjasta-Draama (Murhasta tuli totta, 1991)
- Paras naispööosa tv-sarjasta-Draama (Murhasta tuli totta, 1989)
- Paras naispööosa tv-sarjasta-Draama (Murhasta tuli totta, 1988)
- Paras naispööosa tv-sarjasta-Draama (Murhasta tuli totta, 1986)
- Best Performance by an Actress in a Supporting Role in a Miniseries or TV-Movie (A Gift of Love: A Christmas Story, 1983)
- Best Motion Picture Actress - Musical/Comedy (Bedknobs and Broomsticks, 1972)
- Best Motion Picture Actress - Musical/Comedy (Something for Everyone, 1970)

## [muokkaa] Disney elokuvat

- Kaunotar ja hirviö - Rouva Pannu (englannin kielessä)
- Hokkus Pokkus Taikalaudulla

## [muokkaa] Aiheesta muualla

- Angela Lansbury Internet Movie Databasessa (IMDb.com)
- AngelaLansbury.net
- Lansbury on Broadway: IBDB entry
- Angela Lansbury on American Theatre Wing's Downstage Center

Haettu osoitteesta http://fi.wikipedia.org../../../a/n/g/Angela_Lansbury_e516.html

Luokat: Englantilaiset näyttelijät | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- English
- Español
- Français
- Italiano
- Nederlands
- 日本語
- Svenska